钦定古今图书集成/明伦汇编/氏族典/第208卷 > 曹佾
## 钦定古今图书集成/明伦汇编/氏族典/第208卷 > 曹佾

按《宋史曹佾传》：“佾字公伯，韩王彬之孙，慈圣光宪皇
后弟也。性和易，美仪度，通音律，善弈射，喜为诗。自右
班殿直累进殿前都虞候，安化军留后，出知澶、青、许
三州，徙河阳。以建武军节度使为宣徽北院使，知郓
州，改保静、保平军节度使，同中书门下平章事，景灵
宫使，加兼侍中，封济阳郡王。神宗每咨访以政，然退”
朝终日语不及公事。元丰中，以护国军节度使、司徒
兼中书令为太一宫使。哲宗即位，加少保。卒，年七十
二。赠太师，追封沂王。